b'\n_START_ARTICLE_\nMustavalas\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nMustavalas on 11\xe2\x80\x9318 metri\xc3\xa4 pitk\xc3\xa4, josta p\xc3\xa4\xc3\xa4n osuus on noin nelj\xc3\xa4nnes. El\xc3\xa4in painaa noin 30\xe2\x80\x9375 tonnia. Sen iho on sile\xc3\xa4, p\xc3\xa4\xc3\xa4osin musta, joskus valkol\xc3\xa4ikk\xc3\xa4inen. Mustavalaan p\xc3\xa4\xc3\xa4n p\xc3\xa4\xc3\xa4ll\xc3\xa4 voi olla pintaloisten muodostamia m\xc3\xb6ykkyj\xc3\xa4. Mustavalaalla ei ole selk\xc3\xa4ev\xc3\xa4\xc3\xa4. Gr\xc3\xb6nlanninvalaasta lajin erottavat muun muassa v\xc3\xa4hemm\xc3\xa4n kaarevat huulet, joiden pinnalla on pieni\xc3\xa4 kyhmyj\xc3\xa4. Hetuloita on noin 250 paria. Ne ovat enimmill\xc3\xa4\xc3\xa4n kolmen metrin pituisia.\n_START_SECTION_\nLevinneisyys ja taksonomia\n_START_PARAGRAPH_\nPohjanmustavalasta tavataan Atlantin pohjoisosissa. Aiemmin samaksi lajiksi luettua tyynenmerenmustavalasta (Eubalaena japonica) tavataan vastaavasti Tyynenmeren pohjoisosissa. Kolmatta mustavalaslajia, etel\xc3\xa4nmustavalasta (Eubalaena australis), tavataan etel\xc3\xa4isen pallonpuoliskon valtamerialueilla Etel\xc3\xa4ist\xc3\xa4 j\xc3\xa4\xc3\xa4merta my\xc3\xb6ten.'